
Dinconul 1. V. Raiculescu, Cuvânt la ziua Invierii. — Sofia Nădejde. Insemnăātatea Evan- 
gholiei.— N. Nicolaescu şi G. Stoenescu. Materialul din cari se fac uleele. — M. Popesenw-Luntn, 
Paştele (poesie). — tir. Teodonnlu. Societăţi de cântări.--Rudu, Povestea lui Iuda. — Irimiu 
Popescu. Sarea în hrana animalelor. — Dela comisuriatul gen. al Expoziţiei naţionale. — 
De pe Domeniile Coroanei. — Conferinţele gen. ale institutorilor şi învăţătorilor. — Cro- 
nicu săptâmânii.—O serbare şcolară.— Loteria Societăţii apgrare.—Dela Academia Română. 
Tezele conferinţelor pastorale ale Eparhiei Dunări de jos.— Informaţiuni.— Bibliografii.— 
Mulţumiri.—Licitaţluni.— Poșta redacției. 

Sturi: Unaoare pentru uns rănile şi crăpăturile pomilor.—Contra piduchilor pomilor. 

Nuntraţiuni : Judecata lui Iisus.—Restignireu lui lisus. — Coborirea de pe cruce, — In- 
mormântarea Domnului.—Masiă de împletit puiele.—Invierea lui Iisus. 

Gu prilejul Sfintelor Sărbă- 
tori ale Invierii Domnului nos- 
tru lisus Gristos, Comitetulde f 
redacție al revistei, urează ] 
iubiţilor săi eititori să le pe~ | 


treacă sănătoși și fericiți, şi le 


zice eu drag: Cristos a Inviai! i 

Cuvânt la ziua Invierii. 


Aceasta este ziua pe care a făcut-o 
Domnul să ne bucurăm și să ne ve- 
selim într'insa. 


Fraţi creştini, 

Slujba bisericească aşă de frumoasă; ţinuta noa- 
stră de sărbătoare; numărul nostru mult mai mare, 
ca de obiceiu, în faţa altarului; veselia zugrăvită 
pe fețele tuturor; mişcarea ce vedem în mijlocul 
creștinilor, ne arată lămurit că în zilele acestea 
sărbătorim ceva măreț. Toate acestea ne spun 
că ne găsim în una din sărbătorile cele mai stră- 
lucite ale creştinătăţii. Și într'adevăr, împreună cu 
toată lumea creștină ortodoxă, serbăm ziua sfintei 
învieri a Domnului nostru lisus Cristos, ziua cea 
mai strălucită a anului, ziua când toată suflarea 
creştină, dela cea mai umilită colibă şi până la cel 
mai bogat palat, sărbătoreşte triumful sau biruinţa 
Mântuitorului asupra morţii şi trecerea noastră din 
întuneric la lumină, şi din moarte la vieaţă. 

Sunt 40 de zile, de când sfânta noastră biserică 
ne pregătește pentru această mare sărbătoare; iar 
privigherile de seara, ce se fac de şease zile în- 
coaci, prin podoaba şi măreţia serviciului lor, ne-au 
îndemnat cum trebue să ne prezintăm cu sufletul 
curat la învierea Domnului și ne-au amintit și mai 
bine acele locuri, unde, acum 20 de veacuri, Mân- 
tuitorul a îndurat cele mai grele suferințe pentru 
mântuirea neamului omenesc. 

Ziua patimilor lui lisus Cristos a fost ziua bi- 
ruinței Sale; a fost modelul cel mai frumos de răb- 
dare, pe care la dat lumii pentru a birui necazu- 
rile și nevoile în drumul către fericire şi perfec- 
piune creştinească ; iar ziua morţii Lui a fost ziua 
triumiului asupra patimilor omeneşti, asupra rău- 
tăţilor și rătăcirilor minţii întunecate de învăţătu- 
rile păgâneșşti. Toate instrumentele, de cari s'au ser- 
vit ebreii la patimile Sale, au devenit: semne sfinte 

şi respectate în lumea creştină. Trestia batjocuri- 
toare s'a schimbat în toeag împărătesc; hlamida 
roşie a devenit haină preoțească; coroana de spini, 
coroană de fapte și credinţă, cu care s'au împo- 
dobit capetele sfinţilor şi martirilor; iar crucea de 
restignire a devenit armă puternică contra tutulor 
vrăjmașilor noştri trupești şi sufleteşti. Toate på- 
rile şi deftăimările trecutului s'au prefăcut în laude: 
a fost pârit ca hulitor de Dumnezeu, iar timpurile 


Judecata lui Iisus. 


viitoare au arătat că El a adus în lume cea mai 
curată cunoştinţă de Dumnezeu, la care a chemat 
toate naţiunile pământului; a fost pârît ca înşelă- 

tor, deși El a predicat numai dreptatea, cinstea și 
' adevărul, în faţa cărora se pleacă frunţile cele mai 
distinse ale înţelepciunii omenești; a fost pâriît ca 
tăcător de rele, iar astăzi judecătorii pământului 
dau dreptatea şi martorii depun jurământ în faţa 
crucii Sale de restignire; a fost pârit ca revoltă- 
tor contra statului şi a autorităţilor, iar astăzi re- 
gii, împărații şi toţi puternicii conduc popoarele 
după sfintele Sale învățături și se dau jos din tro- 

o 

nurile lor pentru a-l sărută chipul de pe icoană; 
a fost defăimat, scuipat, pălmuit, blestemat și re- 
stignit ca un tâlhar, iar lumea în urmă la bine- 
cuvântat, la lăudat şi la preamărit ca pe răscum- 
părătorul şi mântuitorul ei din robia păcatului şi 
a morţii; Ebreii au tăgăduit învierea Sa din morţi, 
răspândind vestea că l-au furat apostolii din mor- 
mânt, iar popoarele au considerat aceasta ca cea mai 
mare minune, fără care nu s'ar fi putut întinde și 
predică învăţăturile creştine pe pământ. 

Prin învierea Mântuitorului Cristos ni s'a întă- 
rit şi mai mult credinţa că dincolo de mormânt se 
află o altă lume unde continuăm a trăi şi că sco- 
pul acestei vieţi este câștigarea fericirii nesfârşite 
în lumea cealaltă. Li t 


Restignirea lui Iisus. 


Ziua învierii Domnului este ziua progresului şi 
a luminării popoarelor, căci după înviere apostolii 
împinși de cel mai mare respect si devotament că- 
tre Invăţătorul lor, pe care-l văzuseră învieat din 
morţi, străbat toate potecile lumii, vestind pe Dum- 

nezeul adevărului. Așă că, nu rămâne colţ de pă- 
mânt unde să nu se propovăduiască învăţătura 
dumnezeească şi unde să nu pătrunză schinteea 
adevărului şi a dreptăţii. 

Ziua învierii Domnului este cea din urmă oră de 
vieaţă pentru păgânizm, căci dela această dată el 
începe să se clătene, până când ne mai putând su- 
feri lumina creștină, trebui să apună pentru tot- 
deauna. 

Ziua învierii Domnului este ziua când, fariseii și 
tot poporul ebreu se încredinţară că Acela pe care-l 
restigniseră este adevăratul Mesia prezis su atâtea 
veacuri prin gurile profeților. 

In fine, ziua învierii Domnului este ziua de bi- 
ruinţă asupra întunericului și asupra relelor ce dom- 
neau în lume; căci credinţa în învierea Mântuito- 
rului a întărit credinţa în învierea corpurilor, fă- 
când pe atâtea sute şi mii de martiri să îndure 
suferinţele cele mai amare şi moartea cea mai groaz- 
nică, numai să nu tăgăduiască pe Cristos cel în- 
vieat din morţi. 

Credinţa în învierea Domnului a împodobit şi su- 
fletele strămoşilor noștri. Această credinţă i-a în- 
tărit în luptele cu cei de alt neam pentru apăra- 
rea moşiei şi a religiei; numai împinși de această 
credinţă ei ne-au umplut munţii și plaiurile ţării 
cu atâtea locaşuri sfinte și instituţiuni de binefa- 
cere. care fac fală şi credinţii gi naţiunii noastre. 
In această credinţă ei adormiră bucuroşi în Domnul, 
iar noi ne mângâiem cu speranţa de a-i revedeă 
în lumea viitoare. 

Strălucirea şi însemnătatea invierii Mântuitoru- 
lui e prea cunoscută de suflarea creştină. Dovadă 
despre aceasta este numărul. cel mare al credin- 
cioşilor, cari s'au grăbit a luă parte la sfântul ser- 
viciu al învierii de astăzi. Dovadă este dorinţa vie 
a părinţilor de a veni cu toţi ai familiei la bise- 
rică în aceste zile mari, sădind în sufletele fragede 
ale copiilor religiozitatea şi iubirea către Dumnezeu. 
Fapta aceasta este mai presus de orice laudă, căci 
se dă copiilor de mici drumul neted şi ușor al vieţi 

gi li se plantează în suflete dragostea către cre- 
dința noastră strămoşească, sprijinul şi arma cea 
puternică contra valurilor acestei vieţi pline de ne- 
voi și strâmtorări. 


Coborirea de pe cruce. 


Bucuratu-s'au apostolii văzând pe Domnul în- 
vieat; bucuraţi-vă şi voi popoare creştine, cari v'aţi 
împărtăşit de lumina prea strălucitei învieri! 

Bucură-te biserică creştină şi sărută cu evlavie 
pe Dumnezeescul tău -mire, care a eşit din mor- 
mânt ca dintr'o cămară! 

Să ne bucurăm şi noi, frați creștini, pentrucă ne-a 
dăruit Dumnezeu o zi așă de măreaţă și plină de 
roadele mântuirii. 

Și pentru a fi vrednici de sfințenia acestei săr- 
bători, să umblăm întru înoirea vieţii și să luăm 

pildă dela natura din afară, căci aci toate cele 
vechi s'au schimbat, toate au întinerit; arborii şi 
pomii s'au îmbrăcat cu frunze și flori noi, iar pă- 
mântul s'a împodobit cu iearbă verde. Deci, şi noi 
să ne schimbăm vieaţa de până acum, prin cură- 
tenia sufletului, prin dragostea către Dumnezeu, care 
ne-a învrednicit; de a vedeă ziua sfintei învieri, prin 
iubirea către aproapele nostru, îmbrăţișindu-ne fră- 
țește unii pe alţii, iubind pe ceice ne urăsc şi er- 
tând celorce ne greşesc. Și dacă învierea Mântui- 
torului a adus bucurie la toată lumea, să aducem 
şi noi bucurie în casele celor săraci, celor orfani 
şi celor lipsiţi de hrană şi îmbrăcăminte. 


Inmormântarea Domnului, 


lubirea pe care a avut-o lisus Cristos către nea- 
mul omenesc, jertfindu-şi corpul pentru mântuirea 
lui din moarte, s'o arătăm şi noi creştinii către cei 
nenorociţi. Atunci vom serbă învierea cu adevărat 
sufletește, spre lauda lui Dumnezeu şi spre lumi- 
narea sufletului nostru. Să ne aducem aminte că 
vom învieă şi noi din morţi la judecata viitoare, 

pentru a ne prezentă cu corpul şi cu sufletul înaintea 
dreptului judecător, deci în vieaţa pământească să 
despreţuim răul şi să iubim binele, dreptatea și a- 
devărul. Aşă făcând, vom fi vrednici de a sărbă- 
tori aceste măreţe zile cu adevărat creştineşte şi 
vom face ca învierea Domnului să ne înveselească 
și trupește şi sufleteşte, strigând împreună cu bi- 
serica: Aceasta este ziua pe care a făcut-o Domnul 
să ne bucurăm şi să ne veselim într însa, 


Diaconul 1. V. Raiculescu. 


Serverin. 


PP DI aM 


Insemnâtatea Evangheliei. 


ulţi cred că, sărbătorind Paştele, serbează numai în- 
vierea lui lisus Cristos, care a fost restienit de fari- 
sei şi cărturari. 'Trebue să se ştie însă că în acest fapt 
e cuprinsă şi ideea biruinţei binelui desăvârşit asu- 
pra răutăţei omeneşti. Dacă azi, după două mii de 
ani, ne adâncim în învăţăturile lui lisus, rămânem uimiţi de 
poveţele înnalte de dreptate şi dragoste către omenirea 
căzută şi obijduită. lisus, cuprins de milă pentru atâtea su- 
ferinţi, a înţeles că omenirea lacomă şi plină de păcate poate 
fi scoasă din relele în cari se zbuciumă de veacuri, numai 
prin schimbarea adâncă a sufletului şi-a inimei. El a înţe- 
les ceeace m'am înţeles noi nici peste două mii de ani, că 
zadarnice sunt legile, armatele, închisorile şi caznele, câtă 
vreme nu izbutim a schimbă inima omului. Această schim - 
bare a încercat lisus a o săvârşi prin dragoste, blândeţe 
ertare şi cercetarea faptelor noastre înşi-ne. Trebue să 
mărturisim puterea dumnezeească a învățăturei lui lisus, 
de vreme ce a putut să unească atâtea neamuri deosebite 
într'o singură credinţă, neamuri, cari să primească, măcar 
cât de slab, puternicia binelui şi a iubirei de adevăr. 
Paştile creştine au înţeles şi înrâurire morală pentru toţi 
oamenii ; căci nu sunt o serbare numai naţională ca ale Evrei- 
lor, ci serbarea înnălțărei sufletului mai presus de patimi şi 
rele, de aceea înrâurirea morală a Paştilor asupra minţei şi 
inimei popoarelor a fost atât de covârşitoare. Omul, plin de 
credinţă desăvârşită, adâncindu-se în citirea vieţei lui lisus, 
dela naştere până la moarte şi înviere, îşi ridică mintea până 
la ideile cele mai înnalte ale Mântuitorului lumei şi în inima 
iui, rând pe rând se naşte iubire pentru aproapele său, jale nes- 
pusă față de răutatea oamenilor, de oarece nici lisus, cu 
bunătatea lui dumnezeească, n'a putut învinge lăcomia lui 


ALBINA 123 


Juda, nici ura cărturarilor şi fariseilor. Invăţăturile şi viaţa 
lui lisus mai arată că datoria omului e de a se înarmă cu 
răbdare şi bunătate, de aceea a strigat, chiar fiind restignit 
pe cruce: «Doamne iartă-i că nu ştiu ce fac!» 

lisus văzuse din purtarea apostolilor, cari, cu toate învă- 
țăturile lui, ajunseră, într'o clipă de slăbiciune omenească, 
să se lepede de el, că vorbele fără fapte şi pilde mari sunt 
o moarte. Nu s'a înplinit proorocia lui: - Adevăr, adevăr, grăesc 
vouă, unul din voi o să mă vânză! ori «Petre, înnainte de 
cântatul cocoşului, de trei ori, fe vei lepădă de mine?» 

Dar lisus nu s'a înşelat în privința puterei ce aveau să 
aibă faptele lui şi jertfirea de sine. Apostolii au găsit în urmă 
puterea morală spre a propovădui noroadelor învăţătura 
lui. După pilda Mântuitorului au suferit prigoniri şi hulă, 
au fost bătuţi şi chiar omorîţi pentru învăţătura creştină. 
Dovadă de atot puterniciea învăţăturei lui lisus e că apos- 
tolii, oameni neînvăţaţi, dar pătrunşi de ideea binelui şi drep- 
tăţei, au putut aruncă sămânţa credinţei creştine, care a dat 
roade mai târziu. 

Creştinul adâncindu-se în cetirea evangheliei, ajunge la 
credinţa nestrămutată că adevărul, dreptatea şi iubirea de 
oameni sunt mai puternice decât oştile împăraţilor. Că ade- 
vărul, dreptatea și dragostea sunt singurile menite a face 
fericirea. 

Şi după cum istoria creştină spune că lisus, fiind chinuit, 
restignit pe cruce şi îngropat, învie a treia zi, tot aşă ade- 
vărul şi dreptatea pot fi înnăbuşite un răstimp, dar la urmă, 
tot vor eşi biruitoare. După cum Pilat şi mai marii Iudei- 
lor au crezut că, omorînd pe lisus, va zdrobi legea cea nouă, 
tot astfel puternicii vremilor, în îngâmiarea lor nemărgi- 
nită, credeau că vor ucide ideea omorind pe omul-idee, dar 
învăţăturile lui lisus, în câţiva ani, au cucerit lumea, făcând 
să i se închine vulturii trufaşi ai Romei şi împărații, înnain- 
tea cărora tremură lumea întreagă. 

Ureştinismul e o dovadă măreaţă de izbânda puterei min- 
tei şi sufletului asupra celei trupeşti. 

Apostolii şi urmaşii lor mucenicii, cu mânile goale, nevoind 
a se apără de urgia celor ce aveau puterea, s'au dovedit 
mai puternici, în slăbiciunea lor. Ei au ingenunchiat înain- 
tea crucei pe cei mai trufaşi duşmani şi prigonitori ai ei. 
lar mai târziu, crucea, uneltă de caznă pentru o moarte ru- 
şinoasă, de oarece pe ea ucideau pe hoţi şi pe tâlhari, ajunge 
semn de izbândă şi străluceşte pe steagul împăraţilor ro- 
mani! Crucea a făcut să se plece genunchii şi să se înco- 
voaie grumajii cerbicoşi ai barbarilor, cari zdrobiseră pute- 
pea romană. 

In evanghelie au găsit mângâere, înduioșare şi înnălţare 
Romanii şi Barbarii. Acestei cărţi datoreşte lumea mai multă 


www ,dacoromanica.ro 


126 ALBINA 


înnălţare şi curăţire a inimei decât întregei literaturi a Gre- 
cilor şi Romanilor. 

Serbarea Paştelor, pentru creştinii vechi şi adevăraţi, nu 
eră prilej de îmbuibare, ci de adunare la un loc, ca să des- 
bată şi înţeleagă mai adânc învăţăturile lui lisus. Şi dacă 
azi mulţi sunt numai cu numele creştini, fiind luaţi de vâr- 
tejul vieţei, ar fi de dorit ca măcar în aceste zile să gân- 
dească la învăţăturile lui lisus, cari, după două mii de ani, 
au rămas singurele a tot puternice pentru înnălţarea su- 
fletului, 

Patimile şi lupta zilnică înnăspreşte şi înrăeşte tot ce 
înalţă pe om, şi, dacă nici în zilele când sărbătorim biru- 
ința Binelui asupra Răului, nu ne vom pătrunde de însem- 
nătatea zilei şi de învățăturile lui Iisus, atunci cât de jos 
va cădeă cu vremea sufletul nostru? 

De aceoa Paştele trebue să slujească mai întâiu de toate 
pentru înălţarea sufletului şi numai după ce ne vom fi sim- 
țit că suntem mai buni, mai blânzi şi mai drepţi, să ne gân- 
dim şi la mulţumirea trecătoare ce-o dă mâncarea şi petre- 
cerea cu ai noştri. 

Să nu uităm zisa lui lisus: «Nu trăeşte omul numai cu 
pâine, ci şi cu cuvântul-lui Dumnezeu» Aceasta înseamnă 
să nu se gândească omul numai la îmbuibare ci şi la hrana 
sufletului. 

PP Bei Sofia Nădejde. 


Materialul din care se fac uleiele. 


aterialul din care se fac uleiele trebue să ferească 

roiul de căldurile verii şi de gerurile iernii, de 
schimbările repezi ale vremii, şi de urmările 
răufăcătoare ale umezelii. Năuntrul uleiului 
trebue să rămână iarna, uscat, şi vara ferit de călduri nă- 
buşitoare. 

Nimeni nu poate tăgădui că materialul din care se pot 
face uleiele cele mai bune pentru albine, sunt paiele. Ele se 
încălzesc uşor şi nu lasă căldura din năuntru să se piarză; 
îngădue aerului să pătrundă încetişor prin ele, dar împie- 
dică formarea de curenţi reci în stup ; înlesnesc svântarea 
umezelii din năutru; iar pe gerurile mari nu lasă apa, care 
se tace din sudoarea albinelor, să îngheţe și să se pună ca 
o brumă, pe păreţii uleiului. 

Psntru stupii de sistem vechiu, paele singure sunt îndes- 
tulătoare, ca să facem din ele uleie în chip de clopot. Dar 
pentru uleiele sistematice, care se fac ca o ladă, ele n'ar da 
păreţi drepţi, s'ar lăsă sub greutatea fagurilor şi ar îngreună 
mânuirea ramelor. De aceea la asemenea uleie, paiele se pot 
întrebuinţă numai ca să îmbrace păreţii făcuţi din scânduri 

subțiri, în grosime de un centimentru (grosimea degetului 
mic), iar din paie să se facă o împletitură de patru centi- 
metri (cam două degete) grosime. Asemenea uleie se pot 
întrebuințà cu deosebire de sătenii stupari, fiindcă se pot 
clădi lesne, iar preţul lor e aproape de nimic. 

Spre a face împletitura, se tae paiele în lungimea de care 
avem trebuinţă, încrucişând vârfurile unora cu partea cea 
groasă a altora, pentru ca grosimea împletiturii să iasă deo- 
potrivă la amândouă marginile. Impletitura trebue să aibă 
grosime de patru centimetri. Paiele se fac mânunchiuri cari 
se leagă strâns unul de altul, cu două sau trei rânduri de 
sfori. Sfoara se moaie mai nainte în uleiu fiert, ca să capete 
prin aceasta mai multă trăinicie. Altfel legătura ar putrezi 
înaintea paielor. Ca să prindem mănunchiu de mănunchiu, 
ne slujim de o masă fără picioare, rezemată cu un capăt 
pe altă masă şi cu celălalt capăt pe un părete, aşă ca să 
stea în sus şi puţin înclinat. 

Pe marginea din dreapta, acea masă are o stinghie ieșită afară 


Masă de împletit paiele. 


după care se potrivesc căpătâiele paielor ca să iasă margi- 
nea dreaptă. De altfel din figură se înţelege mai lămurit, 
cum se lucrează împletitura de paie. Ca să facem paiele să 
fie mai trainice, le ţinem 2? zile muiate în piatră vânătă, 5 
kilograme la 100 litri apă. Prin mijlocul acesta, stuparii cari 
se folosesc de ele la facerea uleielor ne încredinţează, că 
împletitura poate dură 20— 25 de ani, fără a putrezi. Im- 
pletitura îmbracă păreţii de scânduri subţiri ai uleiului, cu 
paiele aşezate în picioare, pentru ca apa de ploaie să se 
scurgă cu înlesnire. Ea se prinde strâns de păreţi, cu sârmă 
sau cu 2 stinghii, sus şi jos; iar marginea de sus se aco- 

peră cu o straşină de scândură sau de tablă de fier, care 
să împiedice pătrunderea apei în paie. 

Insă cei mai mulți crescători de albine, fac uleie mai mult 
din scânduri, cari sunt mai trainice decât paiele. Lemnul 
cel mai întrebuințat e bradul. Cel roşu e mai trainic; iar 
cel alb se lucrează mai uşor. 

Stuparii cu oare care îndemânare pot să-şi facă singuri 
uleiele, în timpul când n'au alte trebi. Câtevă unelte, pe care 
vor învăţă repede să le mânuiască le sunt deajuns. Scân- 
durile trebue să aibă o anumită grosime, ca să poată apără 
bine albinele de schimbările vremii. Grosimea cea mai po- 
trivită e de 25—27 de milimetri (cam un deget şi jumătate). 
Pentru începători, socotim că nu vor fi de prisos câteva sfa- 
turi. Când întrebuinţăm scânduri late, lemnul se îndoeşte 
în totdeauna. Muchiile lungi ale scândurii se răsfrâng din- 
spre inima lemnului în afară şi păreţii se descheie. De aceea 
vom aşeză în totdeauna scândurile cu faţa dinspre inima 
lemnului în afară. Dacă facem păreţii din mai multe scân- 
duri ulucite (ca cele de duşumeă), se așează scândura cu 
muchia ulucită în jos, pentru ca apa de ploaie să nu intre 
în uluc și să-l putrezească. Apoi, dacă la păreţii lungi se 
pun scândurile culcate, tot aşă trebue să le aşezăm şi la 
capete. In chipul acesta, scăderea scândurilor prin uscare 
se face în jos la câte patru păreţii deopotrivă. Dacă scân- 
cdurile din capete se pun în picioare, iar ale păreţilor lungi, 
ulcate, cum ne povăţuese unii stupari, atunci păreţii lungi 
scad în jos, micşorând adâncimea, iar cei din capete scad 
din laturi, micșorând lărgimea uleiului: Uleiul se micşorează 
şi în înălţime şi în lărgime; iar păreţii din capete, rămân 
mai înalți decât cei din nainte şi din dărăt. 

Ca să mărim trăinicia uleielor, trebue să le vopsim; dar nu 
orice față, fără alegere, e priitoare. Feţele închise se încing 
tare la soare, sporind căldura din năuntru a stupului. Co- 
loarea cenuşie şi cea galbenă deschisă sunt cele mai bune 
din acest punct de vedere şi par a fi cele mai plăcute al- 
binelor. E bine să se dea trei rânduri de vopsea, ca să in- 
tre uleiul în lemn şi să-l păstreze mai mult. Scândurile de 
sburat, din naintea urdinişului, se vopsesc aşă ca să nu fie 
la doi stupi alăturaţi la fel. In chipul acesta venim în aju- 
torul albinelor şi mai ales al mătcii, înlesnindu-le cunoaş- 
terea stupilor lor, mai ales când sunt prea apropiaţi unul 
de altul. 

De curând s'a dat la iveală un lac numit carbolineum sau 
carbonil, care intră bine în lemn şi-l păstrează vreme în- 
delungată. Acest lac închide puţin faţa lemnului, e ieftin 
(în Bucureşti costă 1,20 lei kgr.) şi e subţire, aşă că se poate 
vopsi cu puțin, o întindere mare. Ca să-i zorim uscarea, pi- 
căm în el puţină esenţă de terebentină. Dar carbonilul are 
un miros tare, cu care nu se pot împăcă albinele. Cu el nu 

putem vopsì uleiele cu albine în ele, căci le-ar părăsì, fu- 
gind de miros.: Vopsirea uleielor goale trebue făcută cu cel 
puţin trei săptămâni înainte de a le populă cu albine, ca să 
lăsăm vreme să piară mirosul de carbonil. 

Uleiele cu-un singur rând de păreţi nu sunt bune pen- 
tru iernat afară, fiindcă grosimea scândurii nu e îndestulă- 
toare spre a apără albinele de asprimea iernii. Roiul tre- 
bue să iasă din iarnă sănătos şi fără pierderi mari de al- 
bine şi de miere. Intr'un uleiu rece şi rău adăpostit, albi- 
nele vor cheltui de două ori mai multă miere, și vor pieri 
mai multe, decât în altul bine apărat de frig. 

Stupii destinaţi să rămână iarna afară, trebuie să aibe 
două rânduri de păreţi de scândură. Lumina din năuntru 
se fate ca şi la cei cu un rând de păreţi; dar împrejurul 
acestora se mai adaogă un rând de păreţi, așă ca să se 
lase între ei şi cei din năuntru un loc gol de 5—6 centi- 
metri (cam 3 degete), cari se umplu cu paie de grâu sau de 
ovăz, ori cu frunze uscate. talaşi, tărâțe de lemn, hârtie, 
ori chiar cu lână sau bumbac, care împiedecă pătrunderea 
ivigului în stup. 

La aceste uleie, amândouă rândurile de păreţi se fac din 
scânduri subţiri, de un centimetru grosime. Pe marginea de 
sus se pune o streaşină, ca să oprească ploaia de a pătrunde 
între păreţi. Uleiele puse în vânzare azi de fabricanți au câte 
2 rânduri de păreţi numai în faţă şi înnainte, fiindcă pe tim- 
pul iernii, dacă toţi fagurii sunt clădiţi în întregime, frigul 
nu poate străbate la grămada de albine. Pătrunderea lui 
prin lături este oprită de fagurii lăturași, cari sunt răi con- 
ducători de călduză. Prin faţă şi prin spate însă. frigul nu 
întâlneşte altă piedică decât scândura; de aceea pereţii ace- 
ştia se fac cu 2 rânduri. 

Stupii cu două rânduri de păreţi sunt cei mai sănătoși, 
pentru albine, dar au un cusur mare: nu sunt pentru orice 
pungă. In urma unor cercetări îndelungate, făcute de stu- 
pari învăţaţi, cărora le-a stat la inimă ieftinirea uleielor sis- 
tematice şi răspândirea lor printre săteni, sa dovedit că o 
îmbrăcăminte cu împletțitură de paie a păreţilor de scân- 
duri nu e întru nimic mai pre jos pentru iernat, decât 2 
rânduri de păreţi. 

N. Nicolaescu și G. Stoinescu. 
IT 


Reţetă pentru prepararea unsoarei pentru uns rănile și 
crăpăturile pomilor: 1 kg. răşină de brad, topită încet pe ma- 
şină, nu la flacără deschisă, plus o lingură de uleiu de in şi 
50 gr. ceară, bine amestecate până sau topit bine ; iar după aceea 
se mai toarnă 140 gr. spirt rafinat. Unsoarea aceasta se poate 
păstră mai bine într'o cutie de tinicheă şi la uns întrebuințăm 
o pensulă. - 

PAŞTELE 


* S'aude-al clopotelor cânt 
Prin firea care se renaşte — 
Si falnic iese din mormânt 
Cu biruință Domnul sfânt. 
Și azi e Paște. 


Și după slujbă ies la rând 

Bătrâni, cu spatele-aplecat, . 

Bărbaţi cu chipul luminat, 

Sin urmă ies copii cântând : 
„Christos a "'nviat“ 


S'așează-apoi cu toți la masă, 
Și tofi sunt astăzi bucuroşi. 
Si obiceiul din strămoşi 
S'arată'n fiecare casă, 

Cu ouă rogi. 


S'apoi în urmă, dup 'amiazi, 
Se strâng : flăcăii, plini de foc, 
Femei şi fete la un loc; ~ 
Și toți cei tineri se prind azi 

In vesel joc, 
In jur, pe margini, stau cei mari, 
Privind la falnicii feciori, 
Din mândrul şir al mândrei hori; 
Si'n mijloc cântă lăutari 

Din cobze şi viori. 


Sunt veseli toți şi bucuroşi, 

Și toți au sufletu'nălțat,; 

Ori unde se'ntâlnesc, prin sat, 

Işi zic cum _zis-au moşi strămoşi: . 
„Christos a înviat!“ 


Mihail Popescu-Ludu. 


2 IEPOMONAX 22 ROC TANTI 

Invierea lui lisus. 

Societăţi de cântări. 


(n cântecele poporulu: românesc găsim o trăsătură na- 
! țională puternică. Cu alte cuvinte, după aceste pro- 
20 ducțiuni artistice putem oarecum deosebi poporul nos- 
`J tru de altele. In cântecele lui ies la iveală simțimin- 
RE simplicitatea şi gingășia sufletului său, nevoile lui fe- 
lurite, în sfârșit dorurile şi năzuințele sale. In- viers, popo- 
rul dă pe față aceea ce el are mai de seamă în sufietul său. 

De câtăvă vreme se petrece cu cântecele populare ce- 
eace sa petrecut și cu poezia populară. Oameni mai pri- 
cepuți sau mai puțin pricepuţi într'ale muzicii culeg pe hâr- 
tie tot ce cântă poporul. Și din an în an, numărul bucă- 
ților culese tot crește, iar literatura muzicală se îmbogățește 
cu asemenea producțiuni, ce încep să fie tot mai cerute și 
gustate chiar de lumea cu multă învățătură dela orașe. 

Culegerea melodiilor populare și cu deosebire așezarea 
lor spre a puteă fi cântate pe mai multe voci de odată, 
adică armonizate, se face astăzi mai cu seamă in vederea 
cântări. lor de către societăţile de cântări. 

Se știe că la noi în țară sunt câtevă societăți de acest 
fel în: București, Bârlad, T. Severin, etc. și unele prin câ- 
teva sate. In asemenea adunări de oameni iubitori de mu- 
zică se dă un loc de frunte cântecului popular. Doine, hore, 
colinde, cântece de vitejie se cântă aci cu plăcere; și din 
când în când, publicul vine să asculte aceste făptuiri fru- 
moase, scoase din comoara de simțire a poporului. 

Pentru mine, cântecul popular bine armonizat pentru cor 
are un farmec negrăit, căci fiind ieșit din inima fraților 
noștri, de acelaș sânge cu noi, merge drept la inimă. Mi-e 
drag cântecul popular, fiindcă prin el și-a cântat și își cântă 
neamul întreg bucuriile sale, dorurile, jalea, credințele sale. 
Când îl aud, mă întorc cu gândul înapoi cu sute de ani 
la acei strămoși viteji, cari de sigur că îl vor fi cântat și 

, Și între mine și vremea trecută, înire mine — cel de 
azi — și între ei— cei ce-au fost.—se stabileşte o legătură 
puternică. 

Prin cântec simt că sunt membru al aceluiaș popor, 
care mi-este scump cu toate producțiunile lui artistice și 


Y 

naționale, simt în vinele mele fiorii iubirii de neam și mă 
simt gata să lucrez din suflet pentru el — neamul meu. 

Cât de frumos mai sună evlavioasele cântări vechi bise- 
ricești, precum și duioasele doine, săltărețele hore și sim- 
plele colinde ale poporului nostru puse pe cor! 

Atât de frumoase sunt aceste creațiuni populare, că In- 
săși M. S. Regina Elisabeta a chemat la Palatul din Bu- 
curești, de câtevă ori, societatea de cântări „Carmen“, ca să 
execute doine românești, în sala cea mare a Tronului. A- 
ceasta este cinstea cea mai mare de care sa putut bucu- 
ră vre-o dată cântecul poporului românesc. 

Se cuvine insă ca acestui cântec să i se dea mai mare 
atenție nu numai în școalele noastre de ori și ce treaptă, 
dar mai ales de poporul dela sate. Este o adevărată ru- 
șine pentru săteni ca să lase uitării an cu an aceste minu- 
nate scule și să le schimbe pe cântece de oraș, din car 
cele mai multe nu plătesc nici o ceapă degerată. Ar fi 
mare păcat ca ei să-şi părăsească cântecele lor, tot atât de 
mare ca și acela când și-ar schimbă limba pe o alta străină! 

Cultivarea cântecului popular sar face de minune prin 
inființarea la orașe și mai ales la sate de societăţi corale. 
In privința unor asemenea societăți, noi Românii din Ro- 
mânia liberă stăm destul de rău până astăzi. Se poate vorbi 
numai de unele începuturi de societăți or de reuniri de 
scurtă durată, făcute în vederea vre-unei serbări școlare, 
cu tinerii sau cu adulții satului. 

Ne-ar plăceă să stăm insă tot atât de bine ca și frații 
noștri din Ardeal și din Banat, cari ne dau multe înainte. Și 
fiindcă a venit vorba de ei, voiu aminti că, în afară de re- 
uniunile mai mari de cântări din orașe, sau format reuni- 
uni de săteni, plugari și meseriași mai prin toate satele. In 
fruntea acestor societăți se găsesc învățătorii și preoții ro- 
mâni, cari cultivă cu dragoste cântecul popular și muzica 
bisericească. Ei au înțeles destul de bine că prin cântec se 
poate menține firea Românului cu simțimintele și cu credințele 
sale, și prin? urmare naționalitatea, și de-aceea au dat făp- 
tuirilor muzicale țărănești un loc de frunte. 

Prin înființarea de societăți de cântări în toate unghiu- 
rile țării se vor realizà mai multe scopuri : 

Se va cultivă cu mai multă grijă cântecul popular; 

Se va inmulți numărul acestor producțiuni muzicale, căci 

și muzicanții și sătenii Sar întrece să tăurescă altele noi; 

Se vor stabili legături de cea mai strânsă prietenie între 
societățile corale din toate părțile locuite de Români ; 

La sate se va puteă face o adevărată ligă pentru isgo- 
nirea cântecelor cu cuprins murdar, cântece cari strică gustul 
și corup moravurile; 

Se va ajunge cu siguranță a se inființă așă numita «Casă 
a Satului», local făcut anume pentru propășirea culturală 
și pentru petrecerea țăranilor. Aceste case, cu bibliotecă, | 
sală de teatru, camere pentru câlători, etc, fac astăzi fala 
multora din satele de peste munți. 

Dar cel mai de frunte scop pe care îl vor realizà aceste 
societăți va fi că ele vor deveni într'o scurtă vreme adevă- 
rate cuiburi de patriotism, adevărate așezăminte culturale, 
din cari vor răsări ca din senin tot felul de instituţii tolo- 
sitoare pentru propășirea satelor. 

Se găsesc între învățătorii și preoții noștri destule ele- 
mente pricepute, iubitoare de muzică, ca să înceapă lupta 
în această direcţiune a întemeerii de societăți corale. 

Se poate spune că aci, mai mult decât ori unde, cu pu- 
țină bunăvoință și bătaie de cap» se vor face lucruri mari, 
căci poporul nostru este destul de deștept, destul de ini- 
mos și destul de săritor, când este bine îndrumat de apos- 
tolii săi. 

Grig. Teodossiu. 

Povestea lui luda. 


w 
A CE 


Tineà în mână punga în care pusese cei treizeci de ar- 
ginți și fugià... Nu erà ca hoțul care se bucură că sa fă- 
cut stăpân pe banii altuia... Erà zăpăcit: nu înțelegeà sin- 
gur ce face și unde se duce. Cei cari îl cumpărase nu se 
mai uitau la el acum; singur, părăsit, trebuiă să fugă; co- 
pii și femei il urmărise și aruncase in el cu pietre. In za- 
dar așteptase ca guvernatorul roman să dea poruncă de a-l 
apără, socotindu-l amic al Romei. 

Se înoptase... Se temeă să -intre în oraș și nu știă unde 
se duce. Un tremurat îi cuprinse toate încheeturile și 
o greutate din ce în ce mai mare îi trâgeă mâna în jos. 

Pietre de moară i se păreă că duce după el. Sudori în- 
ghețate îi curgeau șiroaie pe frunte și pe obraz. Intune- 
recul se făceă din ce în ce mai negru; alergă înainte, se 
impiedecă de câte un bolovan, se sculà și alergă iar... 
Unde? 

După ce căzu și se sculă de câteva ori, oboseala îl do- 
bori într'atât în cât nu mai avu putere să se ridice. .. Ră- 
mase ca amorțit, ca mort. 

Când își veni puțin în simțire, deschise ochii și dete un 
țipăt de groază: în fața lui se înălță crucea... 

|! văzu bine Iuda... Chipul îi eră palid, coroana de spini 
ii eră pe cap, mâinile și picioarele sângerau în jurul cuie- 
lor... Ar fi vrut să întinză brațele către «Învățător», ar fi 
vrut să-i vorbească, să-i ceară ertare, dar simțiă că nu 
poate face nici o mișcare și că vorbele i se inecau în gât. 
Cercă atunci să se scoale și să fugă; degeaba... Intro 
storțare supraomenească isbuti să se târască cevă mai de- 
parte. Fără să ştie că se află pe marginea unui șanț, se 
pomeni că se rostogolește deodată în gol. 

Unde are 

O grădină minunată în jurul lui... tot soiul de flori, care 
de care mai frumoase... Pomii încărcaţi de frunze primă- 
văratice lăsau să străbată razele lunei... O pace deplină 
domniă peste tot. Noaptea răsuflă încetișor ca un copil care 
doarme. 

Iuda se simți mai liniștit. Tihna și indiferența naturii pă- 
reau complici cu crima lui. Ridică capul și privi cerul. Nici 
un nor nu-i turbură seninul. Stelele străluciau... Priveliștea 
aceasta îi dete putere; se sculă și o porni printr'o alee măr- 
ginită de trandafiri albi. Ajungând la capătul aleei, dete 
peste statui de-ale zeilor. Jupiter amenință lumea cu ful- 
gerul, Junona mângâiă păunul, Minerva se sprijiniă pe su- 
liță, iar Venus, cu părul despletit, păreă că plutește pe va- 
lurile mării. De departe, zâmbi acestor divinităţi; dar când 
se apropiă, văzu pe obrazul lor de piatră câteva lacrimi... 

Ingrozit, inchise ochii. 

Simţi însă că o lumină mare se face împrejur. Deschi- 
zându-i văzu înainte-i pe lisus. Nu mai eră cel de adineauri, 
zdrobit, sângerat, in agonie. Invăţătorul eră ca în vremile 
cele bune: seriozitatea și nemărginita-i bunătate se citeau 
pe chipul lui Dumnezeesc. 

Cu glas blând şi desluşit strigă pe Iuda. Acesta mur- 
mură: «Ce vrei cu mine ?» 

Isus zise: «Iuda, fratele meu, am venit la tine...» 

Acesta căzuse în genuchi și se tânguià zicând: «lartă-mă, 
Doamne!» 

— «Scoală te, îi zise Învățătorul; eu știu de ce m'ai vån- 
dut. .. De ce oare adevărul nu poate singur prin puterea 
lui să strălucească în lume? De ce oamenii fug de lumina 
cea adevărată și se închid în întunerecul trecutului? A tre- 
buit să vază durerile, chinurile, moartea prin crimă pentru 
ca să-și deschiză minţile și inimile! De ce? De ce?...» 

— Vai! zise luda, eu am fost ales ca să implinesc 
scriptura... Tu vei fi primăvara; eu voiu fi iarna cea în- 
gheţată... Generaţii după generații mă vor înjură și nu- 
mele meu va fi blestem în cursul veacurilor!... Invață-mă, 
Mântuitorule, ce să fac? Dela cine să-mi primesc pedeapsa? 
Sunt singur în pustiu... Nu e așă că numai eu mă pot 
pedepsi ?» 

Isus nu răspunse. 


A “doua zi, departe de poarta cetăţii, lau găsit pe Iuda 
spânzurat de creanga unui copac. 
Cei treizeci de arginți căzură din pungă și ridicându-se 
la cer, se făcură treizeci de stele. 
(Traducere). Radu. 
Ea ein 


Sarea în hrana animalelor. 


Invăţătorul. — Să nu vă miraţi dacă vă spun, că oameni- 
lor le este de mult folos sarea, am puteă zice că este aproape 
ca şi apa de trebuincioasă. In toate părţile trupului se gă- 
seşte de altfel sare: în sânge, în carne, în scuipat, în la- 
crimi, etc. 

Moş Gheorghe. — Cum se face atunci, domnule învăţător, 
că în toată vremea păscutului, când vitele sunt învoite la 
ierbărit, de şi nu li se dă mai de loc sare, totuşi se întore 
către toamă frumoase şi sănătoase. 

Învățătorul. — Aşă este, dar să băgaţi de seamă că la a- 
ducerea: lor acasă, ele caută cu lăcomie sarea, încât de multe 
ori ling păreţii, zidurile, udul lor chiar, dacă nu li se dă 
sare. Şi apoi trebue să ştiţi că deşi nu li se dă sare la păs- 
cut, ele încă nu sunt din această pricină lipsite cu totul de 
sare, căci o găsesc în iarba pe care o mănâncă. 

Nicolae Gheorghe. — Cum iarba este sărată! 

Învățătorul. — Nu este atât de sărată ca s'o simți la gust, 
are însă şi sare în ea. 

Sarea se găseşte în apă şi în pământ. Ierburile, copacii 
şi toate plantele iau prin rădăcinile lor, odată cu umezeala 
pe care o sug din pământ. şi sare. 

Livezele după marginea şi din apropierea mărilor sunt 
mai sărate decât cele depărtate, pentru că apa mărilor este 
foarte sărată. Din această cauză, animalele cari pasope acolo 
nu duc aproape de loc lipsă de sare. Sarea este necesară 
pentru creşterea şi sănătatea calului, şi încă ea-i este folo- 
sitoare şi pentru faptul că-i măreşte pofta de mâncare. Fâ- 
nul, paielg şi chiar grăunţele stropite cu saramură sunt mån- 
cate mai cu plăcere. Saramura este nemerită mai ales a se 
stropi cu ea nutreţul nu tocmai de lăudat, atunci când nu 
putem să-l înlocuim cu alt nutreţ mai bun. Când stropim nu- 
treţul cu saramură, nu mai este nevoie să mai dăm cailor 
sare. Sarea se dă de obiceiu în bulzăr, punându-se în ieslea 
cailor de două sau de trei ori pe săptămână. Caii cărora 
li se dă sare au părul lucitor şi sunt mai vioi. 

Nicolae Gheorghe. -- Acum ştim şi noi cum trebue să ereş- 
tem caii. Ne-aţi spus despre ţesălat, hrană, despre apă şi 
multe alte lucruri. 

Învățătorul. — A, nu, nu v'am vorbit despre tot ce pri- 
veşte îngrijirea cailor. Aşă de pildă nu am tăinuit despre 
potcovit. 

Moș- Gheorghe. — Aşă este! Aveţi bunătate să ne vorbiţi 
şi despre potcovit. 

Iuvăţătovrul. — Ion Urs este aici. 

Ion Urs. — Da. 

Învățătorul. — Foarte bine ; să asculţi cu băgare de seamă 
că de, potcovitul este meşteşugul tău. 

Ion Urs. — Parcă nu ştiu eu să potcovesc caii, ce Dum- 
nezeu, că doar cu ciocanul şi cleştele în mână m'am pome- 
nit. Cu ele îmi câştig traiul, 

Învățătorul. — Æ adevărat că ştii să poteoveşti; dar o să 
ştii mai bine după ce vei ascultă cele ce vom sfătui îm- 
preună. 


(Va urma) Irimia Popescu. 
Mediv-Veterinar. 
e ee ee me Me MH MH aM ae Ml IM or IM I a ael alll a all ÃO 


Unde se duc rândunelele? intrun sat de lângă Praga, Austria, 
se află un proprietar, care şi-a pus de gând să atle dacă rândunelele 
se reîntore în fiecare an la cuiburile lor. 

Sub streşina casei sale este un cuib de rândunele. El a prins 
bărbătuşul şi i-a iegat de gât o lăşie albă şi ușoară, pe care eră 
scris: «Bohemia» şi apoi "i-a dat drumul. 

În primăvara următoare el a băgat de seamă, că rândunica 
sa întors la vechiul său cuib, dar la gât avea şi o altă lăşie gal- 
bină, pe care eră scris Ispania 

IL— De pe Domeniile Coroanei 

In luna trecută s'a ținut adunarea generală a băncii populare 
< Gh. Lazăr» din Buşteni, Prahova. 

Aceustă societate întemeiată numai de doui ani, în locul so- 
cietăţii culturale economice cu acelaș nume, numără la 31 De- 
cemvrie. trecut, 136 membrii şi aveă un capital de 36.808 lei 
41 bani, din cari 33.780 lei 45 bani vărsaţi de societari. 

Profitul pe 1905 a fost de 2.251 lei 16 bani rezultat din do- 
bânzi la împrumuturile acordate pentru cumpărare de nutreţ, 
de vite, pentru construcţiuni şi reparaţiuni de case şi altele. Din 
câştig s'au dat 290 lei 56 bani fondului de rezervă, 225 lei 10 
bani fondului cultural şi lilantropic, iar restul societarilor drept 
1%/, dividendă. 

Pe lângă operaţiunile de înprumut societatea a mai ajutat și 
alte bănci populare vecine, dându-le girul pentru a puteă luă 
dela Cassa Centrală a băncilor populare banii de cari aveau tre- 
buinţă la procurarea porumbului pentru săteni. Din fondul fi- 
lantropic a contribuit la înmormântarea a 2 societari, a dat aju- 
toare la sărmani și a cumpărat premii pentru elevii școalei din 
Buşteni. 

Din darea de seamă citită în adunarea generală, se mai vede 
că banca e pusă sub patronagiul dlui Ion Kalinderu, care se 
interesează de mersul ei, iar Administraţia Domeniului Coroa- 
nei i-a pus gratuit la dispoziţie localul împreună cu încălzitul 
şi luminatul necesar. Asemenea i-a dăruit o parte din mobilier 
` şi mai multe cărţi și reviste, de oarece scopul ei nu trebue să 
fie numai ajutarea materiale, ci și cea morală. Astfel condusă, 
sătenii se pot întâlni mai des la un loc, se pot povățui și mai 
pe sus de toate se pot lumină prin citire şi prelegeri. In acea- 
stă privinţă consiliul de administraţie al băncii în trunte cu d.! 
A. M. Mihăilescu, preşedinte, nu scapă nici un prilej pentru a 
slătui pe săteni în tot ce le e de folos. 


Conferințele generale ale institutorilor și învăţătorilor, 


Ziua I, Joi, 6 Aprilie. — Orele 9—12 a. m., Te-Deum la biserica ca- 
tedrală, la care vor fi faţă toți membrii conferințelor, împreună eu re- 
vizorul școlar. Cuvântare de deschidere. repartizarea membrilor în sec- 
țiuni. La Te-Deum yi la deschiderea conferinţelor, revizorii vor invită 
autorităţile din localitate. Orele 2—4 p. m., învățământul aritmeticei și 
geometriei, metodica lor, importanţa şi scopul. O lecţiune practică de o 
jumătate orâ cu clasa sau div. I; tratarea ţifrei O şi numărul 10. Critica 
lecţiunei. Orele 5—6 Coruri religioase şi imnul regal. 

Ziua II, Vineri, 7 Aprilie. — Orele 8—11 a. m. Două lecţiuni prac- 
tice de aritmetică de o jumătate oră cu div. I şi a I-a. Tratarea unei 
probleme compuse, cu numerele 1—20 cu divizia I; cu div. II oeupaţie 
indirectă (o problemă de adunare!. Tratarea unei probleme de adunare 

și scădere cu div. II cu numere de 4, 5 şi 6 ţifre. Divizia I citeşte în 
vând. Critica lecţiunilor. Orele 2—4 d. a. Două lecţiuni practice de câte 
o jumătate de oră, de aritmetică cu clasa III şi {V. Tratarea unei pro- 
bleme cu aplicaţie de cl. IU. Noţiunea de fracțiuni zecimale. Tratarea 
unei probleme compuse cu cl. IV în care să se cuprindă înmulţirea și 
împărțirea cu numere zecimale. Critica lecţiilor. Orele 4—5 coruri 
religioase. 

Ziua III, Sâmbătă, 8 Aprilie. — Orele 8—11 a. m. Două lecţii prac- 
tice de matematică de câte o jum. oră, cu div. Il şi III. a) Div. III jum. 
oră. Predarea lecţiunei de geometrie : poligoanele neregulate. Div. II-a 
lucrează o problemă dată asupra lecţiunei zilei. b) Div. III. Tratarea 
unei probleme compuse, în care să se cuprindă măsurile de suprafaţă. 
Div. II scrie pe un caet curat. Critica lecţiunilor. Ora 2-4 ul. a. Două 
lecţiuni practice de matematică cu cel. III și V. Cu c!. III predarea lec- 
țiunei «suprafața cercului». Cu cl. IV-a «volumul prigmei>, probleme. 
Orele 4—5 cor. Liturghia pe 2 şi 3 voci pentru copii. 

Ziua IV, Duminecă, 9 Aprilie. — Orele 8—11 a. m. Invăţământul 
religiunei, metodica ei, importanţa şi scopul. Mijloacele pentru a insu- 
flà copiilor sentimentul religios, O lecţie practică cu cl. I «Invierea Dom- 
nului» orele 2-4 d. a. Două lecţii practice de religie cu elevii cl. III şi 
IV: a) In clasa III, predarea lecţiei «Parabola semănătorului»; b) Cu 
cl. IV, «Datoriile către patrie» (dintr’o bucată de istorie). 

Orele 4 — 5, coruri, repetirea celor de mai nainte. 

Ziua V, Luni, 10 Aprilie. — Orele 8--11 a. m. Invăţământul istoriei, 
metodica, importanţa şi scopul. 

Lecţie practică: «Mişcarea naţională a lui Tudor Vladimirescu. Orele: 
2—4 desemnul, importanţa şi scopul. Lecţia practică în ultima clasă. 
Orele 4—5, coruri. Repetirea celor de mai nainte, : Hora Unirei.» Cri- . 
tica lecţiunilor. 

Ziua VI, Marţi, 11 Aprilie. — Orele §-—11 a. m. Discutarea cestiuni- 
lor: Dacă carnetele elevilor din școalele primare sunt necesare; întru 
cât ele şi-au ajuns scopul de a stabili un raport mai intim între şcoală 
și familie şi cari ar fi mijloacele cele mai nemerite pentru ajungerea 
acestui scop şi cum s'ar putea ajunge de a obicinui pe săteni să între- 
buinţeze ca hrană, în locul mămâăligei, pâinea, pregătind-o singuri. Orele 
2—4 p. m.: Rolul învățătorului în educaţia fiziea, morală şi naţională. 
Orele 4—5 p. m. Coruri. 

Ziua VII, Miercuri 12 Aprilie. — Această zi se va consacră escur- 
siunilor cu membrii conferinţelor pe la grădini, ferme, ete. din apro- 
pierea oraşelor. 

O deciziune a ministerului de răsboiu. 


Ministerul de răsboiu a luat hotărîrea, cu prilejul sărbătorilor 
Paștelui, ca toate pedepsele date ofiţerilor şi oamenilor din trupe, 
fără sentinţă judecătorească, să fie ridicate. 

Un parastas. 

Sâmbătă 25 Martie, s'a oficiat in biserica Sf. Ecaterina din 
Capitală, un parastas pentru odihna sufletelor răposaţilor dona- 
tori ai «Societăţii pentru învăţătura poporului român». 

La serviciul divin au luat parte pe lângă elevii şi profesorii 
şcoalelor societăţii şi un mare număr de membri. După serviciul 
divin, membrii s'au întrunit şi au votat bugetul pe 1906—1907. 


ra 

Vizita inginerilor romåni in Bulgaria. 

Inginerii noştri din Capitală, în număr de 102, au făcut o vi- 
zită în Bulgaria, la 25 Martie trecut. Ei s'au îmbarcat pe iahtul 
“Domnița Florica», și pe vaporul «T.-Măgurele» şi-au trecut Du- 
nărea la Rusciuc. Au fost primiţi de cetăţenii acestui oraș cu u- 
rale, fori şi steaguri. Muzica bulgară a întonat imnul naţional 
român. Inginerul judeţului Rusciuk, d-l Ceavoi, a rostit o cu- 
vântare de bună venire a Românilor pe pământul Bulgariei, u- 
dat cu sânge de eroi români, vărsat pentru liberarea Bulgariei. 
D-l inspector Costescu a mulţumit pentru călduroasa primire, ară- 
tând că Românii vin ca prieteni şi camarazi în mijlocul poporu- 
lui bnlgar. 

Inginerii au plecat la Poradim, sătuleţul unde a fost cartierul 
M. S. Regelui în timpul răsboiului pentru neatârnare. Au vizitat 
muzeele istorice, înfiinţate în casele unde au locuit M. Sa și Ţa- 
rul Rusiei la 1877. Inginerul Radonof a vorbit în româneşte, a- 
rătând că Bulgarii sunt recunoscători armatei române şi Rege- 
lui Carol. A răspuns d-l profesor Pangrati. Dela Poradim s'a 
trimes o telegramă M. S. Regelui la Lugano arătând sentimentele 
de devotament, admiraţie şi respectoasă iubire, ale inginerilor. 

Seara inginerii au sosit la Sofia, capitala Bulgariei, unde au 
fost primiţi de inginerii şi arhitecţii bulgari adunaţi în congres, 
precum şi de un numeros public. Seara li s'au dat inginerilor o 
masă bogată, la care s'au rostit toasturi însufleţitoare. A doua 
m, au vizitat școalele românești și bulgărești, grădina zoologică 
şi botanică, unde au fost primiţi de însuşi A. S. Principele Fer- 
dinand al Bulgariei. 

A. Sa a lăudat inginerii români şi mai ales pe inginerul Sa- 
ligny, constructorul podului dela Cernavodă. 

Apoi au luat parte la o reprezentaţie de gală dată în cinstea 
inginerilor noștri, jucându-se piesa «O Căsnicie», tradusă din ro- 
mânește în bulgărește. 

Noul guvern unguresc. 


Guvernul unguresc de sub prezidenţia generalului Fejervary 
demisionând, M. S. Impăratul a primit să se formeze un nou 
guvern în care să intre cei mai de seamă membri ai partidelor 
coalizate (unite) între ele. Ca prim ministru s'a numit d-l Alex. 
Wekerle, fost preşedinte al înaltei curţi administrative şi prim 
ministru în 1892. Din guvern mai fac parte Kossut, Apony și 
alţii. Noii miniştri au fost primiţi cu multă bucurie în Buda- 
Pesta. Primul ministru va face cunoscut programul guvernului 
întv'o întrunire apropiată. 

Isbucnirea, vulcanului Vezuviu. 

Vulcanul Vezuviu, cunoscut din vechime, a isbuenit din nou. 
Din crăpături noui se coboară la vale torente uriaşe de lavă, 
cari împrăștie nori de fum cu un miros foarte înăbușitor și ni- 
miceşte totul în cale. Vulcanul a înmormântat satul Bascotrecase. 
Locuitorii au isbutit să fugă. Ţarinele și satele din jurul orașu- 
lui Neapole sunt în mare primejdie. Observatorul vezuvian a fost 
ruinat. Lava începe să năvălească în localitatea Tore-Anunziata, 
de unde populaţia fuge înspăimântată. Ploaia de cenuşe ajunge 
până la câteva sute de chilometri depărtare de Vezuviu. Se simt 
cutremure dese de pământ. La Oftaiano s'au nimicit moşiile din 
întreaga regiune. Sunt 200 de victime. 

Bisericile din Neapole şi din împrejurimi sunt pline de credin- 
cioşi care roagă pe Dumnezeu să aibă îndurare de ei şi să tacă 
a încetă erupțiile vulcanului. La Neapole sunt peste 40.000 fugari. 

Suveranii Italiei şi Ducele D'Aosta au outreerat ţinuturile în 
automobil încurajând populaţia şi împărțind ajutoare. 

Ministerul de finanţe a hotărit să se suspende plata impozitu- 
lui în comunele cari au suferit pagube. 

Societatea „Frăția bunilor Români“. 

La Iaşi, s'a pus bazele unei societăţi naţionale «Frăția bunilor 
Români», care are de scop ridicarea morală şi materială a tă- 
ranului român şi scoaterea oraşelor de sub înrâurirea străinilor.” 

Mitropolit grec oprit de a se întoarce la post. 

Marele vizir a oprit din nou pe Mitropolitul din Grebena, com- 
promis în afacerea bandelor grecesti din Macedonia, să se îna- 
poeze la postul său. 3 

aa a 


O serbare scolară. 


In ziua de 19 Martie s'a serbat în Galaţi cu o deosebită solemnitate 
40 de ani dela întemeerea şeoale! primare de băeţi No. 4. Cuvântarea 
ocazională a ţinut-o d-} P. Eug. Stoica, directorul şcoalei. 


ne de ial m 


Lotăria societăţii „Agrare“. 


La 14 Martie, ora 3 d.a.,s'a făcut la primăria Capitalei a doua 
și ultima tragere a lotăriei soc. «Agrare». Au câştigat: 
20.000 lei No. 631. 
5.000 lei No. 27.733. 
3.000 lei No. 2.508. 
Câte 1.000 lci No. 7.052 şi 39.819. 

Câte 500 lei No. 12.914, 15.091, 37.868, 15.747, 7.965, 4:901, 38,106, 
şi 20.059. 

Câte 100 lei No. 22.050, 2.289, 12.018, 37.665, 28.571, 35.580, 21.107, 
25.755, 83.906, 36.643, 34.579, 6.381, 22.884, 14.819, 12.464, 5.464, 22.079, 
1.553, 24.407, și 15.005. 

Câte 50 lei au câştigat numerele: 34.844, 6.992, 16.141, 12972, 


17.423, 16.772, 21.713, 2.843, 28.994, 26.126, 16.842, 15.265, 17.089, 
18.268, 27.514, 18.648, 3.047, 8.272, 1.744, 36.470, 36.377, 17.364, 24.003, 
22.029, 18.406, 13.669, 23.819, 30.570, 23.625, 29.261, 13.766, 20.796, 
31.905, 15.474, 33.874, 10.931, 22.929, 3.129, 3.133, 1.025, 39.134, 9.777, 


DB tei ———— 


— Onorează bătrâneţea și păzeşte tinereţea. 
— Puterea dă curaj și curajul dă Liruinţă. 


a. P 

Dela Academia Română. 
e 


Marţi 28 Martie a. c., orele 1 p.m., a avut loc ultima ședință a sesi- 
unei generale a acestei înalte instituțiuni. Cu acest prilej d-l I. Kalin- 
deru a fost din nou ales în unanimitate ca preşedinte şi pentru anul 
viitor, iar d-nii Sp. Haret, I. Negrutzi și C. Erbiceanu, ca vice-pregedinţi. 

După ce d-l Kalinderu mulţumeşte pentru realegere, d-l D. Sturdza, 
secretarul general al Academiei, citeşte raportul despre lucrările săvâr- 
şite în această sesiune. D-sa reamintește cuvântarea d-lui I. Kalinderu 
dela 28 Fevruarie a. c. cu prilejul deschiderii sesiunei generale şi îi 
aduce laude pentru darul de 4009 lei cu carea contribuit spre a se 
delegă un cunoscător care să studieze la fața locului starea actuală a 
chestiunei Românilor din peninsula Balcanică, aşă că opera ce se va 
alcătui va fi o călăuză pentru istoricii şi bărbaţii politici ca și pentru 
economiști și etnografi. Tot cu această ocazie Academia a luat cunoş- 
tinţă cu plăcere despre un moment însemnat din vieaţa d-lui Kalinderu: 
împlinirea a 40 ani de activitate publică, şi îi urează să sărbătorească 
o asemenea aniversare şi în serviciul Academiei. 

Enumără şedinţele ţinute în număr de 6, din cari 2 solemne şi 4 pu- 
blice, ca și subiectele tratate. Aminteşte că în gedința dela 27 Martie, 
plenul Academiei a hotărît, ca în arendarea moşiilor sale, să se fixeze 
de către deleguţiunea Academiei învoielele dintre arendaşi și locuitori. 
atât în ce privește sub-arendarea terenurilor cât și în ce privește plata 
muncei. Tot în acea ședință s'a hotărît să nu se aprobe preţul enorm 
ce oferise un arendaş pentru o moşie a Academiei din Moldova, până 
ce nu se vor stabili mai intâiu învoielile cu locuitorii. 

S'a luat cunoştinţă de următoarele subiecte de premii fixate de secţiuni: 

a) pentru premiul Năsturel, seria A, din 1910: Genealogia Basarabilor: 

b) pentru premiul Adamachi din 1911; Desvoltarea boerii în princi- 
patele române; 

c) pentru premiul Al. I. Cuza din 1911: Istoria școalelor la Românii 
de pretutindeni până la 1866 ; 

d) pentru premiul Fătu din 1911: Harta geologică amănunţită a unuia 
din judeţele: Suceava, Tulcea sau Mehedinţi; 

e) pentru premiul Năsturel din 1911: Studiul culcuşurilor de petrol 
din Moldova ; 

f) pentru premiul Lazăr din 1911: Animalele domestice din România. 

S'au ales ca membrii onorari ai Academiei d-nii: 1) Karl Krumbaoher, 
profesor de filologie greacă medievală şi modernă la Universitatea din 
München ; 2) Wilhelm Meyer-Lübke, profesor de filologie romanică 
la Universitatea din Viena; 3) Gustav Leon Schlumberger, membru In: 
stitutului Franţei şi primu care se ocupă de ist. Bizantină; 4) A. Be- 
champ, membru al lastitutului Franţei, se ocupă de istoria ştiinţei: 5) 
I. Berthelot, membru al Institutului Franței; 6) Aug. Bernaert, fost 
prim-ministru al Belgiei, actual ministru de stat, jurisconsult renumit şi 
amic al României. 


r ppm 


Tezele cari urmează a fi lucrate și desvoltate de preoţii Eparhiei 
Dunărei de jos în conferințele pastorale generale, ce vor aveă loc 
în luna Octomvrie 1906. 

I. — «Care sunt mijloacele, prin care serviciile bisericeşti şi în deosebi 
serviciul sfintei Liturghii să fie cât mai înălțătoare şi mai atrăgătoare 

pentru popor». 


(Ținuta preotului şi a celuilalt personal bisericesc: curăţenia corpu- 
lui, îmbrăcămintea, ordinea din sf. Altar, citirea, cântarea şi predica. 

Introducerea ordinei şi disciplinei între credincioşi in biserică. Cură- 
țenia bisericii înâuntru şi înafară ; înfrumusețarea curţii bisericii, etc.). 

II. -— «Jurământul». 

(Originea lui în sf. Scriptură şi sf. Tradiţiune; necesitatea jurămân- 
tului şi importanţa lui; respectarea şi călcarea jurământului cu toate 
urmările lor). 

III. — «Legile şi Regulamentele privitoare la Biserica română şi cle- 
rul ei. date də corpurile legiuitoare şi de sf. Sinod dela 1872 până la 
1906 inclusiv», 

(Insemnătatea acestor legi și regulamente din punctul de vedere mo- 
ral, cultural şi material). 

IV. — «Datoria preotului de a sfătui şi îndemnă pe păstoriţii lui să 
îmbrăţişeze cu bunăvoință toate măsurile luate de Stat şi societate pen- 
tru luminarea şi îmbogățirea poporului». 

(Şcoli de adulţi, cercuri culturale, bănci populare, siricicultura sau 
cultura gândacilor de mătase, protecţiunea animalelor, ete ). 


ta [e mii pe —— 


i INF 


In com. Jugur-Muscel, din inițiativa învățătorului N. I. Ghinescu. gi 
St. Mitulescu, s'a înființat o tovărăşie sătească «Sf Impărați Constan- 
tin şi Elena», care a luat cu arendă moşia d-lui C. A. Berendei din acea 
comună, pe termen de b ani. 


* i 

Luni 27 Martie orele G'/, p. m. 93'a întrunit la Administrația Domeniului 
Coroanei comitetul societăţii culturale «Steaua». In această şedinţă, presi- 
dată de d-l I. Kalinderu, au luat parte d-nii Sp. Haret. Chr Negoescu, 
P. Gârboviceanu și Pār. C. Ionescu, s'a cetit situația financiară a socie- 
1ăţii dela 1 lanuarie 1906 şi până la zi, care e satisfăcătoare. Comitetul 
s'a ocupat apoi cu vânzarea publicaţiunilor populare ce editează. A ad- 
mis unele manuscrise ce i s'a prezentat, iar pe altele le-a dat membri- 
lor spre examinare. Dela -Banca Poporului» a primit un ajutor de 200 
lei, din care a hotărît să se trimită cărticele gratuit cabinetelor de lec- 
tură din Bucovina și la mai multe biblioteci populare din ţară şi din 
Ardea). In sfârşit a luat cunoştinţă de o scrisoare a Direcţiei Căilor 
ferate române, care a primit ca publicaţiunile societăţii să se vânză prin 
şefii de gară şi casierii staţiunilor, cari ar voi, fără a le impune însă 
subalternilor sau altor persoane. 


4 BIBLIOGRAFII D; 


Practica Incrului manual de Ghinescu şi Pepenescu, cu 33 figuri, 
de vânzare la Gh. N. Vlădescu, C. Lung şi Em. Popescu, Piteşti cu pre- 
tul de 35 bani. 


= * 

A apărut: După 40 ani de domnie, poem istoric în versuri de Const. 
S. Stoenescu preţul lei 1,50. De vânzare la toate librăriile şi la tipogra- 
fia Fane Constantinescu, Craiova. 

hd 
* * 

In editura librărivi Leon Alcalay, calea Victoriei 37, Bucureşti, a apă- 
rut în «Biblioteca pentru toţi» : Jucătorii de cărţi, piesă în 4 acte de 
Haralamb G. Lecca. Preţul 60 bani. 

s 

Se recomandă pentru şcoală şi familie, următoarele cărți ale profeso- 
rului Toma Dicescu, directorul liceului din Buzău: Rolul statului şi 
al familiei în educaţiune, prețul 60 bani; Cultura morală a tineri- 
mei, prețul 60 bani; Îndividualitatea. Deprinderea. Preţul 60 bani; 
Pestalozzi pentru cultura si ferioirea poporului. Propagarea cu- 
noştințelor agricole prin învățător. Preţul 60 bani; Material pen- 
tru serbări şoolare şi sezători sătești. Preţul 1 leu; Chestiuni pe- 
dagogioe. Preţul 1,50 lei. (Această carte este de mare folos învățători- 
lor). Toate. aceste cărţi se găsesc de vânzare la autor şi la toate libră- 


riile din țară. 


L MULŢȚUMIRI 7 
D-l Mitru Clement, învăţător, căt. Bogzeşti, jud. Roman, aduce viile 
sale mulțumiri preotului Gavril Mitru, pentru bunavoința ce a avut de 
a inzestră Școala din acest catun cu un clopot în valoare de 25 lei și 
cu un ceasornic în valoare de 15 lei. 
00 50 00 


Päduchii pomilor, sunt de două feluri: unii verzi, cari tră- 
esc și pe meri și pe peri, iar alţii roşcați, cari trăesc numai pe 
meri. Frunzele şi ramurile pomilor, pe cari se află păduchii cei 
verzi, sunt presărate cu puncte negre, cari nu sunt altcevă decât 
ouă de ale lor. Acestea în timpul iernei rezistă contra frigului și 
din ele primăvara ies alţi păduchi. Vara, pomii atacați trebuesc 
stropiţi din 3 în 3 zile, până dispar păduchii, cu soluţia urmă- 
toare: 1!, kg. săpun de Kali, %/, kg. zeamă de tutun şi 100 
litri apă. Ziua următoare stropim pomii cu apă curată. Operaţi- 
unea sus numită trebue făcută numai după apusul soarelui. In 
timpul iernei, ramurile cari au ouă pe ele trebue spălate cu 
amestecătura sus numită, însă făcută puţin mai tare. 


Păzește-te de mâţa blândă, care pe față te lincușește și 
în dos te zgârâie. 

Câinii cari latră mult, nu mușcă. 

Găinile care cotcodotează nu ouă. 

Calul care își câștigă ovăzul, îl primește rar. 

Unde se tace focul, ese fum. 

Dumnezeu locuiește între oamenii cari se unesc la nevoie. 

Unde o mână spală pe alta, se fac amândouă curate. 

Acolo crește multumirea și bucuria, unde se seamănă 
iubirea. 

Funia se rupe de unde este mai subțire. 

Unde este hoit, se adună vulturi. 


wwWw.dacoromanica.ro 


A vis important. 


In editura cunoscutei librării E. STEINBERG, str. Gabroveni No. 
10, București, au apărut în TREI VOLUME lecţiuni practice, întocmite 
după programa şcoalelor primare urbane şi rurale de Gh. N. Costescu, 
directorul geoalei de băeţi «E năchiţă-Văcărescu», din Bucureşti. Această 
mportantă lucrare cuprinde 3 volume şi anume: Volumul I-iu Metodica 
limbei Române, coprinde aproape toate lecţiile de Limba Română dela 
el I—IV-a aşă cum trebuesc făcute cu copiii. Costă 5 lei. Volumul II-lea: 
Metodica Matematicei, cuprinde lecţiile de aritmetică şi geometrie după 
program, dela cl. I—IV-a. Costă 5 lei. Volumul III-lea: Metodica /sto- 
riei și Geografiei cuprinde toate lecţiile de istorie şi geografie după pro- 
gram dela cl. II—IV-a. Costă 7 lei. À 

Fiecare volum cuprinde două părți: teoria și practica. 


Toate chestiunile ce se cer să fie tratate în conferințele 
generale din anul acesta, sunt desfăşurate pe larg în vo- 
lumele de mai sus. 

Le recomandăm călduros d-lor Invăţători şi Instilulori. 
Comandele se pot face la toate librăriile din fard. 


— arii T M 


E i 
LICITAŢȚIUNI d 


In zilele mai jos notate la ora 10'. a. m., se va ţine la Eforie, 
Spitalelor Civile din Bucureşti, Bulevardul Elisabeta No. 3, 
licitaţie publică cu oferte închise pentru vânzarea următoarelor 
locuri și anume: 1) In ziua de 22 Aprilie, 1906. Locul în întin- 
dere de 5388 m. p., situat în com. Mâxineni, de pe proprietatea 
Mâăxineni-Corbu, jud. R. Sărat. Garanţie pentru admitere la lici- 
taţie lei 200; 2) In ziua de 25 Aprilie 1906. Locul în întindere 
de 2.673 m. p., situat pe proprietatea Rotunda, com. Brădeanu, 
jud. Buzău. Garanţie pentru admitere la licitaţie lei 100; 3) In 
ziua de 28 Aprilie 1906. Locul în întindere de 2.730 m. p., situat 
pe propr. Batogu, com. Batogu, jud. Brăila. Garanţie pentru ad- 
mitere la licitaţie lei 100. Oferte condiţionate şi supra oferte nu 
se primesc. Condiţiunele speciale precum și orice alte informa- 
ţiuni se pot lua la serv. Bunurilor Eforiei, în zilele şi orele de 
lucru. Licitaţia se va ţine conform art. 72—83 din legea Comp- 
tabilităţei publice. 

Posta Redaoţiei. 


D-lui A. German, Sălişte, Transilvania.— «Didactica Magna» a apărut în 
editura Cassei școalelor. Prin urmare trebue să vă adresaţi acolo. 


—— E 

NIGOLAE LUPAN 


24, Calea Vietoriei,-Bueureşti. | 


moi și tari, culori și negre (f pentru Dame, Bărbaţi și Copii 
primesc zilnio Fabricaţiune proprie 
Noutăţi diferite. 


==: 


| Atelier special pentru comenzi 


Primesc blănării în păstrare. | 
A 


52-4. 


THE BANK OF ROUMANIA, LIMITED | „NAȚIONALA“ 


Capital Lire sterline 300.000 deplin SOCIETATE GENERALĂ DE ASIGURARE, BUCUREȘTI 
vărsat. Sediul Londra. Sucursala Bu- | Capital în acţiuni întreg vărsat în 
cureşti. aur. De ia Ai i Lei 2.000 000 


Comitetul central: la Londra | Fonduri de reservá 
Lachlan Machintosh Rate, 2 compuse din prime 
0. LO CUSONEI „e pa d a ră şi daune. . .. . >» 3.955 688.76 
Vicontete Duncannon.. . 5 Idem format din capi- 
ERVAAR To 5 tal şi alte rezerve > 1.075.842.60 
RoFert Hamilton Lang. s 24 Total în aur Le: 7052.551.360 
demetre de Frank... . Viena | Daune plătite. . . . Lei 38.000.000 


joi ete A D a Paris |  Vice-președinte A. Băicoianu 
AU sMernes eyil. bul S ” | Dir. general E. triiuwald. 

> 3 ; „NAȚIONALA“ asigură contra in- 
Directori : A i sp i a cediului, a see contra riscu- 
a Ee ai Goodwin. lui pierderii valorilor. Asigurările 
Censori : Ioan Kalinderu, Demetru pentru viaţă sunt primite în toate 
luau Ghika şi Arthur Green. leombinaţiunile obişnuite ca : «cas de 
3 B moarte, supravieţuire, zestre şi rentă». 
Sediul social: Sediul social în palatul Societăţii din 
Londra 7 Creat Winchester street. | str. Doamnei No 12, București. Re- 
Sucursala: București, Piaţa sf. Gheor- ! presentanță generală în Bucureşti, 
“ghe. istr. Smågdan No. 4. Agenţii în toate - 
oraşele din ţară, e 


ERSA PROSPER RARE TIA CIEL OA ESTEIRA 


eee eee meN eo Mo M Do e e Anais aiind 


Inst. de Arte Grafice Carol Gb] S-sor Rasidescu, Str. Doamnei 16.—15.î19 

